Hei, olen Rory Kaye. Opetan sarjaa Löytöretki Jumalan Sanaan.
Tutkimme nyt Raamatusta aihetta ilo.
Onko mahdollista iloita koko ajan?
Ei se ole inhimillisesti mahdollista, mutta sisällämme asuu Pyhä Henki.
Room. 14:17: "...sillä ei Jumalan valtakunta ole syömistä ja juomista, -
vaan vanhurskautta ja rauhaa ja iloa Pyhässä Hengessä."
Jumala antaa meille ilonsa lahjan.
Olen löytänyt sanan "ilo" Raamatusta 200 kertaa.
Verbi "iloita" löytyy Raamatusta 72 kertaa.
Haluan tänään keskittyä pääasiassa Uuden testamentin opetukseen.
70-luvun uskovat muistavat laulun Ilo Herrassa on väkevyyteni.
Se on Vanhasta testamentista: "Ilo Herrassa on teidän väkevyytenne."
Voima ei tule saliharjoittelusta eikä vahvasta moraalista.
Meidän voimamme on Herran ilo.
Kun elämässäsi on vaikeuksia, -
voit tehdä päätöksen iloita Herrassa.
Minusta on ihanaa, että iloitseminen on valinta.
Voimme alkaa palvoa ja ylistää Jumalaa.
Iloitseminen on kuitenkin paljon enemmän kuin ylistystä.
Katsotaan sanaa "ilo" ensin Room. 5:stä.
"Koska me siis olemme uskosta vanhurskaiksi tulleet, -
niin meillä on rauha Jumalan kanssa meidän Herramme...kautta..."
Puhuin viime kerralla rauhasta.
"...jonka kautta myös olemme uskossa saaneet pääsyn tähän armoon, -
jossa me nyt olemme."
Armo sisältää Jumalan voiman, anteeksiannon ja uuden liiton.
Mitä enemmän pääsemme sisälle armoon, -
sitä enemmän Jumalan valtakunta toimii elämässämme -
ilona, rauhana ja voimana tehdä oikein.
Room. 5:2: "Me riemuitsemme siitä toivosta, -
että pääsemme Jumalan kirkkauteen. " (KR -92)
Jumalan kirkkaus tarkoittaa hänen läsnäoloaan ja loistoaan.
Jo maan päällä voimme kasvaa kirkkaudesta kirkkauteen.
Tuossa jakeessa puhutaan Jeesuksen paluun toivosta.
Se toivo ilahduttaa meitä jo nyt.
Ajattelen päämääräämme joka päivä.
Voimme kestää vainoa ja väärinymmärrystä, -
koska Jumalan valtakuntaan pääseminen on sen arvoista.
Silloin ei ole enää kiusauksia, murhetta eikä kyyneleitä.
Silloin olemme Jumalan yhteydessä.
Opetan mielelläni Jumalan yhteydessä elämisestä.
Palataan Room. 3:5:een: -
"Me riemuitsemme jopa ahdingosta..." (KR -92)
Miten kärsimyksistä voi iloita?
Paavali oli vankilassa. Häntä oli piesty evankeliumin tähden.
Ongelmien ja vainojen keskellä hän oppi iloitsemaan.
"...sillä me tiedämme, että ahdistus saa aikaan kärsivällisyyttä..."
Jeesus oppi tottelevaisuutta siitä, mitä hän kärsi.
Uskomme vahvistuu kestäväksi.
Kun Jumala sallii elämääsi kärsimystä, -
hän luottaa siihen, että turvaudut hänen apuunsa, -
kunnes uskosi on luja kuin kivi.
Paavali iloitsi kärsiessään, koska tiesi, -
että Jumala antaisi lisää luonteen- lujuutta, kärsivällisyyttä ja toivoa.
"...Jumalan rakkaus on vuodatettu... sydämiimme Pyhän Hengen kautta..."
Haluan palata alkuun, jossa enkeli ilmoitti Jeesuksesta paimenille.
Uutinen sai paimenet suuren ilon valtaan. Katsotaan Matt. 2:10:tä.
Israelilaiset olivat odottaneet Messiastaan jo pitkään.
Hänen syntymisensä ilmoitettiin ensimmäiseksi paimenille.
Idän tietäjätkin olivat olleet matkalla jo viikkokaupalla, -
mutta Israelissa paimenet saivat ensimmäisinä kuulla ilosanoman.
Herodes lähetti tietäjät Beetlehemiin ja sanoi: -
"'Menkää ja tiedustelkaa tarkasti lasta; ja kun sen löydätte, -
niin ilmoittakaa minulle, että minäkin tulisin häntä kumartamaan'.
Kuultuaan kuninkaan sanat he lähtivät matkalle; -
ja katso, tähti...kulki heidän edellään, -
kunnes se tuli sen paikan päälle, jossa lapsi oli, ja pysähtyi siihen.
Nähdessään tähden he ihastuivat ylen suuresti."
Myös paimenet iloitsivat suuresti. Mennään Matt. 5:3:een.
Jos haluaa tietää, mitä Jeesus sanoi eri asioista, kannattaa lukea Matt. 5.
Sieltä löytyvät vuorisaarnan autuaaksi julistukset.
"Autuaita ovat hengellisesti köyhät, sillä heidän on taivasten valtakunta.
Autuaita ovat murheelliset, sillä he saavat lohdutuksen.
Autuaita ovat hiljaiset, sillä he saavat maan periä.
Autuaita ovat ne, jotka isoavat ja janoavat vanhurskautta, -
sillä heidät ravitaan." Jae 3: -
"Autuaita ovat hengellisesti köyhät, sillä heidän on taivasten valtakunta."
Jumalan valtakunta on vanhurskautta, rauhaa ja iloa Pyhässä Hengessä.
Kun olemme hengellisesti köyhiä ja heikkoja, -
Jumala auttaa ja vahvistaa meitä.
"Ilo Herrassa on meidän väkevyytemme."
Kun Herra antaa meille iloa, me vahvistumme.
Vaikeissa tai mahdottomissa tilanteissa -
avaudun Jumalalle, ja sydämeni täyttyy ilolla.
Alkaa naurattaa, koska tiedän, että Jumala vie minut tilanteen läpi.
Joku väitti kerran, että nauruni johtui puolustusreaktiosta, -
koska kyseinen henkilö kiroili, syytti ja käyttäytyi rumasti.
Mietin, oliko puolustautuminen syynä naurulleni.
Ei, vaan kyseessä oli Herran ilo mielettömässä tilanteessa.
Herra antoi rauhaa ja iloa.
"Autuaita ovat hiljaiset, sillä he saavat maan periä."
Mitä sana "hiljaiset" tuossa tarkoittaa?
Heilläkin on sisimmässään ilo.
He pysyvät hiljaisina ja tyyninä.
Eräässä engl käännöksessä puhutaan hiljaisten kokemasta ilosta.
Otetaan esille Mark. 4:16.
Markus 4:ssä Jeesus on juuri aloittanut palvelutyönsä.
Jeesus puhuu kylväjävertauksesta ja Jumalan valtakunnasta.
Hän sanoo opetuslapsilleen: "Ette käsitä tätä vertausta; -
kuinka sitten voitte ymmärtää kaikki muut vertaukset?
Kylväjä kylvää sanan.
Mitkä tien oheen putosivat, ovat ne, joihin sana kylvetään, -
mutta kun he sen kuulevat, -
niin saatana... ottaa pois heihin kylvetyn sanan."
Kallioperälle kylvetty sanakin otettiin ilolla vastaan, -
mutta heillä ei ollut juurta, -
joten he kestivät vain vähän aikaa. Vainojen kohdatessa he lankesivat.
Orjantappuroiden sekaan kylvetyn siemenen -
tukahduttivat tämän maailman huolet.
Huolet voimme heittää Herran kannettavaksi.
Kun luotamme ja kiitämme, Jumalan rauha varjelee sydämemme.
Sanan siemen on aina hyvä mutta sydämen maaperä ei.
"Ja mitkä hyvään maahan kylvettiin, ovat ne, -
jotka kuulevat sanan ja ottavat sen vastaan -
ja kantavat hedelmän, mikä kolmikymmen-...mikä satakertaisen."
Inhimillinen ilo kestää hetken, -
mutta vainoissa ja kärsimyksissäkin Jumala voi antaa ilon, -
jolloin ihminen pääsee yhä syvemmälle Jumalaan.
Luetaan 1. Piet. 1:8-9.
Ehkä mietit, miksi puhun vain raamatunjakeista.
Miksen puhu omista kokemuksistani ja käsityksistäni?
Voisin kyllä todistaakin tuntikaupalla.
Mutta haluan aloittaa Jumalan Sanasta ja lopettaa siihen, -
koska Raamattu on luotettava, Jumalan ilmoittama Sana.
Sanassa on paljon viisautta. Mietiskelen sitä joka päivä, -
koska opittavaa on paljon. Jumala vahvistaa meitä Sanaa lukiessamme.
Samalla hän antaa meille sieltä ilmestystä.
1. Piet. 8: "Häntä te rakastatte, vaikka ette ole häntä nähneet, -
häneen te uskotte, vaikka ette nyt häntä näe, -
ja riemuitsette sanomattomalla ja kirkastuneella ilolla..."
Tässä puhutaan Jumalan omista, niistä, joilla on Pyhä Henki.
Älä anna minkään tukahduttaa iloa.
Luovuta jatkuvasti huolesi Herralle ja anna Pyhän Hengen täyttää itseäsi.
Sanan mukaan Jumala tahtoo täyttää meitä jatkuvasti Pyhällä Hengellä.
Paavali kirjoittaa kolmasti siitä, -
että voimme tietoisesti päättää iloita, palvoa Herraa -
sekä rukoilla ja laulaa Hengessä. Voimme keksiä omiakin laulujamme.
Kun avaudut ilmaisemaan rakkauttasi Jumalalle, syntyy iloa.
Ilo syntyy myös rakkaudesta toinen toisiimme.
Ilomme tulee täydelliseksi, kun rakastamme toisiamme.
Kun tottelemme Jumalaa ja rakastamme toisiamme, -
hänen läsnäolonsa vahvistuu elämässämme. Se tuntuu ilona.
Sinäkin voit elää yliluonnollisessa ilossa.
Se ei synny hyvistä vitseistä vaan Pyhän Hengen läsnäolosta.
Elämässäni on ollut isoja vaikeuksia, jopa henkeä uhkaavia, -
mutta niissä säilyi ilo ja rauha, koska olin yhteydessä Jumalaan.
Voimme kasvaa yhtä läheisempään yhteyteen hänen kanssaan.
"Häntä te rakastatte, vaikka ette ole häntä nähneet, -
häneen te uskotte, vaikka ette nyt häntä näe, -
ja riemuitsette sanomattomalla ja kirkastuneella ilolla..."
Jos et ole koskaan kokenut iloa, rukoillaan, että saisit.
Herra, rukoilen kaikkien katsojien puolesta.
Käännymme puoleesi. Antaudumme sinulle. Luotamme sinuun.
Odotamme kirkastunutta ruumistamme ja ikuista elämää.
Kiitos, että Jeesus kuoli ristillä ja että annat syntimme anteeksi.
Täytä meitä Pyhällä Hengellä ylitsevuotavasti.
Täyty Pyhällä Hengellä. Anna kaikki huolenaiheesi Jumalalle.
Silloin alat kokea Herran iloa jopa tunteiden tasolla.
Ilo on sydämen asia eikä synny ajattelun avulla.
Sen voi kokea tunne-elämässä.
Järkiperäisessä evankeliumissa kyse on ajattelusta ja valinnoista.
Niitäkin tarvitaan, -
mutta myös Herran ilo on todellista.
"...riemuitsette sanomattomalla ja kirkastuneella ilolla..."
Kirkastunut ilo on peräisin Jumalan läsnäolosta.
Koemme taivasta maan päällä.
"...sillä te saavutatte uskon päämäärän, sielujen pelastuksen."
Kun tulemme uskoon, saamme syntimme anteeksi.
Mutta kun kohtaamme Jeesuksen yläilmoissa, pelastus on täydellinen.
Vapaudumme inhimillisestä luonnostamme -
ja saamme kirkastuneen luonnon ikuisiksi ajoiksi.
"Sitä pelastusta ovat etsineet ja tutkineet profeetat, -
jotka ovat ennustaneet teidän osaksenne tulevasta armosta, -
ovat tutkineet, mihin tai millaiseen aikaan -
heissä oleva Kristuksen Henki viittasi, -
edeltäpäin todistaessaan Kristusta kohtaavista kärsimyksistä..."
Sana sanoo Kristuksen kärsimyksistä: -
"... joka edessään olevan ilon vuoksi kärsi ristin..." (RK -12)
Hänelle tarjottiin iloa saada meidät Isänsä perheeseen.
Jumala rakastaa sinua niin paljon, että hän antoi ainoan Poikansa.
Mekin olemme Jumalan lapsia, mutta Jeesus on Jumalan Poika, -
joka syntyi Mariasta yliluonnollisesti.
Hän on Herra ja lihaksi tullut Sana, -
joka kärsi saadakseen iloita yhteydestä meihin.
"Ja heille, koska he eivät palvelleet itseänsä, vaan teitä, -
ilmoitettiin se, mikä nyt on teille julistettu niiden kautta, -
jotka taivaasta lähetetyssä Pyhässä Hengessä -
ovat teille evankeliumia julistaneet; ja siihen enkelitkin halajavat katsahtaa."
Mennään sitten 1. Piet. 4:12:een: -
"Rakkaani, älkää oudoksuko sitä hellettä, -
jossa olette ja joka on teille koetukseksi, -
ikäänkuin teille tapahtuisi jotakin outoa, -
vaan iloitkaa, sitä myöten kuin olette osallisia Kristuksen kärsimyksistä, -
että te myös hänen kirkkautensa ilmestymisessä saisitte...riemuita."
Kun päätämme tietoisesti turvautua Herraan, saamme näin tilaa ilolle.
Mutta ilo on niin järisyttävää, että sitä on vaikea pitää sisällään, -
sitten kun pääsemme kirkastettuun ruumiiseemme.
Tuleva ilo on valtava, mutta voimme jo nyt kokea sitä.
Kyllä surun hetkiäkin tulee. Itkemme itkevien kanssa.
Mutta Pyhän Hengen kautta Jumala antaa rauhan ja ilon.
Otetaan sitten esille Gal. 5:22-23.
"Mutta Hengen hedelmä on rakkaus, ilo, rauha..."
Siellä, missä Pyhä Henki on, on Jumalan rakkautta, rauhaa ja iloa.
Jos sinussa on Pyhä Henki, sinussa on jotain yliluonnollista.
Jos elämässäsi ei ole mitään yliluonnollista, -
et ole kovin täynnä Pyhää Henkeä, vaikka oletkin matkalla taivaaseen.
Mutta Herra haluaa kyllästää meitä yhä enemmän -
Pyhällä Hengellään, läsnäolollaan ja ilollaan.
Otetaan esille Ps. 16:11.
Kaikki Psalmit ovat lauluja.
Ne ovat täynnä viisautta ja syviä tunteita.
Psalmeja ovat kirjoittaneet Daavidin lisäksi Mooses ja papit, -
jotka elivät Daavidin aikana ja häntä ennen.
Psalmit koottiin yhteen Salomon ja Daavidin aikana.
Daavid kirjoittaa Psalmissa 16:11: -
"Sinä neuvot minulle elämän tien; -
ylenpalttisesti on iloa sinun kasvojesi edessä..."
Daavid tiesi, että Jumalan lähellä hän saisi täyttyä ilolla.
Siksi hän kehotti sieluaan iloitsemaan Herrassa.
"...ylenpalttisesti on iloa sinun kasvojesi edessä, -
ihanuutta sinun oikeassa kädessäsi iankaikkisesti."
Daavid odotti tätä iloa ja ihanuutta pelastuksensa koittaessa.
Daavid katseli kohti Messiasta.
Fil. 4:4:ssä Paavali kehottaa: "Iloitkaa aina Herrassa!"
Monien mielestä jatkuva iloitseminen on ylihengellistä.
Eihän Paavali sitä tarkoittanut. Kyllä muuten tarkoitti.
Älä kapinoi, älä ole inhimillisten ajatustesi ja epäuskosi orja.
Paavali tarkoitti tismalleen, mitä sanoi.
"Iloitkaa aina Herrassa! Vieläkin minä sanon: iloitkaa!"
Niin sanoi haaksirikossa ollut Paavali, jota oli myös vainottu ja kivitetty.
"Iloitkaa aina Herrassa! Vieläkin minä sanon: iloitkaa!
Tulkoon teidän lempeytenne kaikkien ihmisten tietoon."
Sitten hän kehottaa meitä olemaan murehtimatta.
Kun jätämme kaiken Herralle, hänen rauhansa varjelee mielemme.
"...kaikki, mikä on totta, mikä kunnioitettavaa, mikä oikeaa...
sitä ajatelkaa; -
mitä myös olette oppineet ja saaneet ja minulta kuulleet...
sitä tehkää, niin rauhan Jumala on oleva teidän kanssanne."
Jae 10: "Ilahduin suuresti Herrassa, -
että te vihdoinkin havahduitte huolehtimaan minusta." (RK-12)
Paavalia ilahdutti myös toisten hänelle osoittama rakkaus.
Jeesus opetti, että toisiamme rakastamalla ilomme tulee täydeksi.
Luetaan Raamattua vielä hetki.
Sitten minulla on Herralta Suomelle tullut profetian sana.
Se on yllättävä sanoma ilosta.
Joh. 15:9: -
"Niinkuin Isä on minua rakastanut, niin minäkin olen rakastanut teitä; -
pysykää minun rakkaudessani. Jos te pidätte minun käskyni..."
Meidän tulee noudattaa Sanaa ja Pyhän Hengen kehotuksia.
Silloin "te pysytte minun rakkaudessani, -
niinkuin minä olen pitänyt Isäni käskyt ja pysyn hänen rakkaudessaan."
Jeesus pysyi koko ajan läheisessä yhteydessä Isään.
"Tämän minä olen teille puhunut, että minun iloni olisi teissä..."
Kun toimimme Jumalan armosta samoin kuin Jeesus, -
saamme sanomattoman ilon.
"...että minun iloni olisi teissä ja teidän ilonne tulisi täydelliseksi" -
jokaisella elämänalueella.
Paavali kehotti iloitsemaan jatkuvasti, -
koska Jumala tahtoo antaa meille ilon joka tilanteeseen.
Monet ovat sanoneet: "Ei tuo sovi suomalaisille."
Tässä välissä haluan profetoida.
Näin sanoo Herra: "Tuo johtuu siitä, -
että tämäkin osa evankeliumia pitää uskoa.
Sitä pitää saarnata enemmän ja siihen pitää uskoa enemmän.
Haluan teidän täyttyvän Hengelläni -
ja olevan ylivuotavan täynnä rakkautta, rauhaa ja iloa.
Tämä on muutosten vuosi Suomessa.
Ylistyksen lisäksi läpimurtoja tulee luottamisessa Jumalan lupauksiin.
Olen Jumalanne, olette kansaani. Tahdon täyttää teidät Hengelläni.
Siihen kuuluu sydämen ilo ja mielen rauha.
Luetaan lopuksi Joh. 16:22-24.
Siinä puhutaan rukouksesta.
"Niin on myös teillä nyt murhe; mutta minä olen taas näkevä teidät, -
ja teidän sydämenne on iloitseva, eikä kukaan ota teiltä pois teidän iloanne.
Tähän asti te ette ole anoneet mitään minun nimessäni; -
anokaa, niin te saatte, että teidän ilonne olisi täydellinen."
Raamatussa on yli 350 jaetta iloitsemisesta.
Haluan nyt rukoilla puolestasi.
Kiitos, että täytät veljeni ja sisareni ilolla Pyhässä Hengessä.
Kiitos, että autat meitä rakastamaan toisiamme, -
ja tottelemaan sinua, jotta ilomme olisi täydellinen.
Aamen, Jeesuksen nimessä.
On ollut ilo opettaa teille Sanaa.
Olen nähnyt maailmalla kulkiessani paljon kristillistä TV-työtä, -
mutta olen harvoin nähnyt niin vilpitöntä, korkeatasoista ja kirkasta -
Jumalan Sanan julistusta kuin täällä TV7:ssa.
Mutta voidakseen julistaa evankeliumia eri maissa -
TV7 tarvitsee taloudellista tukea ja rukousta. Autathan heitä. Kiitos.
Suomennos: Annamari Kortelainen